CELEX: 62015CA0310
Language: et
Date: 2016-09-07 00:00:00
Title: Kohtuasi C-310/15: Euroopa Kohtu (kaheksas koda) 7. septembri 2016. aasta otsus (Cour de cassation’i eelotsusetaotlus – Prantsusmaa) – Vincent Deroo-Blanquart versus Sony Europe Limited, Sony France SA õigusjärglane (Eelotsusetaotlus — Tarbijakaitse — Ebaausad kaubandustavad — Direktiiv 2005/29/EÜ — Artiklid 5 ja 7 — Seotud pakkumine — Eelnevalt installeeritud tarkvaraga arvuti müük — Oluline hinnateave — Eksitav tegevusetus — Tarbija võimatus omandada sama arvutimudelit ilma eelnevalt installeeritud tarkvarata)

31.10.2016   
            
            
               ET
            
            
               Euroopa Liidu Teataja
            
            
               C 402/10
            
         Euroopa Kohtu (kaheksas koda) 7. septembri 2016. aasta otsus (Cour de cassation’i eelotsusetaotlus – Prantsusmaa) – Vincent Deroo-Blanquart versus Sony Europe Limited, Sony France SA õigusjärglane
   (Kohtuasi C-310/15) (1)
   
   ((Eelotsusetaotlus - Tarbijakaitse - Ebaausad kaubandustavad - Direktiiv 2005/29/EÜ - Artiklid 5 ja 7 - Seotud pakkumine - Eelnevalt installeeritud tarkvaraga arvuti müük - Oluline hinnateave - Eksitav tegevusetus - Tarbija võimatus omandada sama arvutimudelit ilma eelnevalt installeeritud tarkvarata))
   (2016/C 402/12)
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation
   
      Põhikohtuasja pooled
   
   
      Hageja: Vincent Deroo-Blanquart
   
      Kostja: Sony Europe Limited, Sony France SA õigusjärglane
   
      Resolutsioon
   
   
               1.
            
            
               Kauplemisvõte, mis seisneb eelnevalt installeeritud tarkvaraga arvuti müügis nii, et tarbijal on võimatu saada sama arvutimudelit ilma eelnevalt installeeritud tarkvarata, ei kujuta iseenesest ebaausat kaubandustava Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 („ebaausate kaubandustavade direktiiv“), artikli 5 lõike 2 tähenduses, välja arvatud juhul, kui niisugune kauplemisvõte on vastuolus ametialase hoolikuse nõuetega ja kui see moonutab oluliselt või võib oluliselt moonutada keskmise tarbija majanduskäitumist seoses selle tootega; seda peab hindama liikmesriigi kohus, võttes arvesse põhikohtuasja konkreetseid asjaolusid.
            
         
               2.
            
            
               Seotud pakkumine, mis seisneb eelnevalt installeeritud tarkvaraga arvuti müügis nii, et ei ole täpsustatud iga tarkvara osa hinda, ei kujuta endast eksitavat kaubandustava direktiivi 2005/29 artikli 5 lõike 4 punkti a ja artikli 7 tähenduses.
            
         
      (1)  ELT C 294, 7.9.2015.